Απόφαση του Γενικού Δικαστηρίου της 8ης Ιουνίου 2022 – EMCS κατά AUEA
(Υπόθεση T-621/20)1
(Δημόσιες συμβάσεις υπηρεσιών – Διαδικασία πρόσκλησης προς υποβολή προσφορών – Διάθεση έκτακτων υπαλλήλων στην EASO – Απόρριψη της προσφοράς διαγωνιζομένου – Ανάθεση της σύμβασης σε άλλον προσφέροντα – Ίση μεταχείριση – Αρχή της διαφάνειας – Πρόδηλο σφάλμα εκτιμήσεως – Υποχρέωση αιτιολογήσεως)
Γλώσσα διαδικασίας: η αγγλική
Διάδικοι
Προσφεύγουσα-ενάγουσα: EMCS ltd. (Msida, Μάλτα) (εκπρόσωποι: P. Kuypers και N. Groot, δικηγόροι)
Καθής-εναγομένη: Ευρωπαϊκή Υπηρεσία Υποστήριξης για το Άσυλο (εκπρόσωποι: P. Eyckmans και J. van Heel, επικουρούμενοι από τους V. Ost και M. Umbach, δικηγόροι)
Αντικείμενο
Προσφυγή-αγωγή ασκηθείσα, αφενός, δυνάμει του άρθρου 263 ΣΛΕΕ με αίτημα την ακύρωση της απόφασης της Ευρωπαϊκής Υπηρεσίας Υποστήριξης για το Άσυλο (EASO) της 23ης Ιουλίου 2020, φέρουσας τον τίτλο «Διαδικασία σύναψης δημόσιας σύμβασης EASO/2020/789, Διάθεση εργαζομένων προσωρινής απασχόλησης για την EASO στη Μάλτα», με την οποία απορρίφθηκε η προσφορά που υποβλήθηκε από την προσφεύγουσα-ενάγουσα στο πλαίσιο διαδικασίας πρόσκλησης προς υποβολή προσφορών και ανατέθηκε η σύμβαση σε άλλον προσφέροντα και, αφετέρου, δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία ισχυρίζεται ότι υπέστη η προσφεύγουσα-ενάγουσα εξαιτίας της απόφασης αυτής.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή-αγωγή.
2)    Καταδικάζει την EMCS ltd. στα δικαστικά έξοδα.
____________
1 EE C 443 της 21.12.2020.